Čūska (albums)

Čūska ir Ingus Baušķenieka sestais soloalbums, izdots 2011. gada aprīlī kompānijā "Ingus Baušķenieka ieraksti".

 Albuma veidošana 
Visu dziesmu teksta un mūzikas autors ir pats Baušķenieks, viņš arī ierakstījis visu albumu. Ieraksts tapis laika posmā no 2005. līdz 2010. gadam, albums miksēts 2011. gada janvārī un februārī. Dziesmā "Zibens aptumsums" bungas iespēlējis Imants Vovers. Albuma vāka dizainu veidojusi Lindes jaunkundze, priekšējā vāka foto — Oskars Lekuns.

Dziesmai "Mēness klajumā", izmanotojot diska noformējuma zīmējumus, veidots video, režisors Kristians Mednis.

Dziesma "Zibens aptumsums" izdota kā radiosingls 2009. gadā (88. vieta Radio NABA 2009. gada Top 100). 2011. gadā dziesma "Suņu karnevāls" "Latvian Airplay Top" pakāpās līdz 43. vietai.

Kritiķis Jānis Žilde novērtē albumu ar 3.5 punktiem no 5, rakstot: "Kopumā klasisks Baušķenieka ieraksts, kuram, manuprāt, pietrūkst kādu divu melodisku, nesošu, nosacīti radiodraudzīgu skaņdarbu, kā "Čības" vai "Zvēri nāk"."Žilde, Jānis. Tērbatas ielas čūska. http://www.tvnet.lv/muzika/latvija/376194-terbatas_ielas_cuska 

Albums tika nominēts Latvijas Mūzikas ierakstu gada balvai nominācijā "Labākais alternatīvās mūzikas albums".

 Dziesmu saraksts 
 "Čūska" — 7:34
 "Tavs smaids" — 4:24
 "Suņu karnevāls" — 5:03
 "Viedais tukšums" — 4:54
 "Tu spokojies man" — 4:34
 "Acīm ciet" — 3:58
 "Sniegs" — 4:18
 "Krokodilu deja" (instrumentāls) — 4:19
 "Mēness klajumā (Abari gani)" — 4:29
 "Zibens aptumsums" — 5:39

 Atsauces 

Kategorija:2011. gada albumi
Kategorija:Ingus Baušķenieka albumi